คือหลังจากที่หนูกับแฟนได้มีเพศสัมพันธ์กันวันที่28-29 มกราคม แต่ไม่ได้ป้องกัน หลั่งนอก เสร็จทั่งคู่ ตอนนี้ได้ 2 อาทิตย์กว่าแล้ว มีตกขาวมาๆหายๆ มาเยอะบางวัน บางวันก็ไม่มี แต่ตกขาวเป็นสีธรรมดานะคะ มีเมือก ตอนนี้เมนยังไม่มาเลยค่ะ ตอนนี้คือร่างกายทานข้าวได้น้อยลงด้วยค่ะ เพราะเครียด จะเสี่ยงท้องได้มั้ยคะ
สวัสดีค่ะ งาน,การมีเพศสัมพันธ์ในวันที่ 28-29 ม.ค. หากไม่ได้ใส่ถุงยางอนามัยป้องกัน แล้วใช้วิธีการหลั่งนอก ก็จะมีโอกาสตั้งครรภ์ได้ประมาณหนึ่ง ดังนั้น หากหลังจากนั้น ประจำเดือนยังไม่มา ก็ควรตรวจหาการตั้งครรภ์ดูก่อน หากตรวจพบ อาการตกขาวที่เกิดขึ้น ก็เป็นอาการของการตั้งครรภ์ได้ แต่หากตรวจไม่พบ ก็ไม่ได้ถือว่าเป็นตกขาวที่ผิดปกติอะไร ส่วนการที่ประจำเดือนยังไม่มา ก็จะเกิดจากสาเหตุอื่นๆ เช่น มีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น ซึ่งหากตรวจไม่พบการตั้งครรภ์ ก็ให้รอประจำเดือนต่อไปก่อน ประจำเดือนก็จะมาในที่สุดค่ะ